"हिंसा परमो धर्म" सांप्रदायिक दरिंदगी का पर्दाफ़ाश और सद्भाव का उजागर करने वाली एक उल्लेखनीय कहानी है। इस कहानी का केन्द्रीय पात्र एक सीधा सादा मुसलमान है जो सेवाधर्म का पुजारी है। हिन्दू हो या मुसलमान, सबकी सेवा करना ही वह अपना एकमात्र कर्तव्य समझता है। उसके लिए हिन्दू और मुसलमान में कोई फ़र्क नहीं है। दूसरी ओर हिन्दू और इस्लाम के पक्के अनुयायी हैं, जो हिंसा को ही अपना परम धर्म समझते हैं। अपने इस मानवीय समझ के लिए जामिद को बहुत तकलीफ़ें झेलनी पड़ती हैं, पर वह अपना मानवीय धर्म नहीं छोड़ता।